Битка при Йена-Ауерщед
Битка при Йена-Ауерщед (, ) са две битки от периода на Наполеоновите войни (война на Четвъртата коалиция), едновременно проведени на 14 октомври 1806 г. между Великата армия на императора Наполеон I и пруските войски под общото командване на Брауншвайгския херцог Карл Вилхелм Фердинанд около населените места Йена и Ауерщед на територията на Прусия. Битката завършва с решителна победа на Франция, Прусия излиза от войната и е окупирана от френските войски.